Artikler
3D-print i aluminiumarrow_backTil oversigten
28. september 2023 | Alumeco Group A/S
Normalt printer Fischer selv prototyper i plast undervejs, når de udvikler nye rullegardiner og markiser. Men når slutproduktet skal være i metal, har plastprototypen sine naturlige begrænsninger – især når det kommer til styrke.
"Plastprototyper er praktiske tidligt i processen til at få designet i hænderne. Men når vi nærmer os det endelige produktdesign, er vi nødt til at bruge det materiale, som produktet skal laves af."
Sådan siger produktudvikler Louise Bredvig Dalgaard. Derfor fik hun denne gang printet prototyper i aluminium, som kan efterligne styrken fra det endelige produkt.
3D-print i aluminium har samme tolerancer og mekaniske egenskber som et ekstruderet aluminiumprofil, og prototypen kan bearbejdes ligesom det endelige, ekstruderede profil.